b'\n_START_ARTICLE_\nGoogle Street View\n_START_PARAGRAPH_\nGoogle Street View er en feature p\xc3\xa5 Google Maps og Google Earth som giver brugeren mulighed for at se og opleve gadebilledet 360\xc2\xb0 horisontalt og 290\xc2\xb0 vertikalt fra positioner langs gaden (typisk hver 10. eller 20. meter), fra omkring 2,5 meters h\xc3\xb8jde. Google Street View blev introduceret 25. maj 2007 og er blevet gradvist udvidet til at d\xc3\xa6kke flere byer og landomr\xc3\xa5der. Disse fotografier er tilg\xc3\xa6ngelige i USA, og adskillige europ\xc3\xa6iske lande, herunder Danmark, Frankrig, Italien, Holland, Portugal, Spanien, Schweiz og Storbritannien samt Japan, Taiwan, Australien og New Zealand._NEWLINE_Den 21. januar 2010 blev Danmark tilf\xc3\xb8jet Googles Street View, efter at Googles biler i sommeren 2009 tilbagelagde over 30.000 kilometer i de danske byer, hvilket bet\xc3\xb8d, at godt halvdelen af Danmark er d\xc3\xa6kket relativt grundigt ind, dog er langt st\xc3\xb8rstedelen byomr\xc3\xa5der.  Googles fotografering af de danske veje aff\xc3\xb8dte en lang diskussion i pressen om hvorvidt fotograferingen overtr\xc3\xa5dte straffelovens paragraf 264a, som forbyder at fotografere folk p\xc3\xa5 deres private grund.'